इसराना में खुलेगी पूर्व सैनिकों के लिए सीएसडी कैंटीन
इसराना | अखिलभारतीय भूतपूर्व सैनिक कल्याण संगठन के तत्वावधान में इसराना के सर छोटूराम किसान भवन में बैठक हुई। संगठन के महासचिव डाॅ. मेजर सतबीर सिंह सहरावत ने कहा कि संगठन ने इसराना में पूर्व सैनिकों के लिए सीएसडी कैंटीन की मांग रखी थी। सेना मुख्यालय ने संज्ञान लेते हुए कमान मुख्यालय को इसराना में जल्द ही सीएसडी कैंटीन खोलने के आदेश दिए हैं। उन्होंने बताया कि भूतपूर्व सैनिकों उनकी विधवाओं को बेटी की शादी के लिए सरकार ने 50 हजार रुपए देने की घोषणा की है। इस मौके पर कैप्टन प्रताप सिंह, अमीर सिंह, महेन्द्र सिंह इसराना, रामधारी सिंह रधबीर सिंह भी उपस्थित रहे।
hin_Deva hin_Deva